
1.	NAMEN IN UPORABA
Uporablja se pri razstavljanju vijačnih zvez o. spajkanju kabelskih spojk Obstajajo manjši gorilniki s kartušo in večji, pri katerih je potreben priklop na jeklenko plina.

2.	NEVARNOSTI PRI DELU
Če se plinski gorilnik uporablja v bližini gorljivih tekočin in plinov, je nevarnost nastanka požara ali eksplozije. Največja nevarnost pri delu s plinskim gorilnikom so opekline, največkrat rok in obraza.

3.	PRED UPORABO
· obvezno preberemo navodila za uporabo, podana s strani proizvajalca,
· na dobro prezračevanem prostoru preverimo brezhibnost naprave (delovanje ventila na gorilniku, stanje cevi),
· je prepovedano 1eventualne zamenjave jeklenk ali kartuš v bližini vnetljivih snovi, odprtega ognja ali prižganih cigaret in v zaprtih prostorih,
· je pri priključitvi cevi na jeklenko potrebno cev priključiti na regulator s pretokom 10 kg na uro.

4.	MED UPORABO
· vedno uporabljamo osebno varovalno opremo,
· uporabljamo samo brezhibne cevi in gorilnike,
· uporabljamo napravo v dobro prezračevanem prostoru, proč od vnetljivih snovi,
· če se pojavi močnejši ali bruhajoč plamen, postavimo gorilnik v vertikalno lego in počakamo nekaj sekund, da se plamen ustali,
· ne puščamo gorilnika s prižganim plamenom brez nadzora,
· uporabljamo gorilnik v varni razdalji od sten in od drugih predmetov,
· se deli gorilnika segrejejo, zato ga po uporabi pustimo, da se ohladi, preden ga pospravimo,
· zapremo ventil na jeklenki, kadar gorilnika ne uporabljamo.

5.	VZDRŽEVANJE, ČIŠČENJE IN PREGLEDOVANJE
Naprava potrebuje občasne vizualne preglede glede mehanskih poškodb. Pred vsakim delom je potrebno preveriti brezhibnost cevi, če morda ni napokana ali kakorkoli drugače poškodovana. Pri menjavi kartuše oz. jeklenke je tudi treba pregledati in eventualno zamenjati tesnilo, ki s časom postane neprožno in s tem neprimerno za tesnjenje. Uporabljajo se samo originalen pribor in rezervni deli.

6.	OSEBNA VAROVALNA OPREMA
Pri delu s plinskim gorilnikom se mora uporabljati sledečo osebno varovalno opremo: varovalna očala, varovalne rokavice, varovalna obleka in čevlji z varovalno kapico.

